open-index/open-wikipedia-markdown huggingface dataset:
Ilokivi

**Ilokivi** on Jyväskylän yliopiston ylioppilaskunnan ylioppilastalo, joka sijaitsee Jyväskylän yliopiston Seminaarinmäellä. Talon suunnitteli Alvar Aalto ja se valmistui vuosina 1964–1965. Taloa on sen jälkeen korjattu ja muunneltu monta kertaa, eikä sen sisätiloissa ole enää juuri mitään alkuperäistä, mutta ulkoasu on säilynyt hyvin. Viimeisin peruskorjaus tehtiin vuonna 2016. Virallisesti talon nimi on Ylioppilastalo ja siitä käytetään lyhennettä Y.

Talon ensimmäisessä kerroksessa on Jyväskylän yliopiston ylioppilaskunnan toimistotiloja ja lounasravintola. Toinen kerros on vuokrattu, ja kellarikerroksessa on monitoimitila ja talotekniikan vaatimia tiloja. Ilokivessä järjestetään klubeja, juhlia ja teatteri- ja elokuvaesityksiä. Siellä toimivat myös Kampus Kino ja Jyväskylän ylioppilasteatteri, ja siellä on pidetty vuodesta 1985 lähtien Jyrock-sisäfestivaali. Miljoonasade-yhtyeellä oli vuosikausia tapana juhlistaa uuden albuminsa ilmestymistä ensin Ilokivessä ja vasta sitten Helsingissä.

Ilokivi on saanut nimensä lähistöllä sijaitsevasta siirtolohkareesta, jonka luona seminaarilaiset kävivät laulamassa keväisin.

## Lähteet

## Aiheesta muualla

* Ilokivi on stage 


Tiedosto:DUO K2301 68 Opiskelijoita ravintola Ilokivessa.tiff|Opiskelijoita ravintola Ilokivessa vuonna 1995.
Tiedosto:DUO K2394 23 Untitled-23 Kuvia kampusalueelta ja kaupungilta- Ylioppilastalo.tiff|Ilokivi vuonna 1996.
Tiedosto:DUO K2160 833 Ilokivi.jpeg|Ilokiven ravintola.
Tiedosto:DUO K4037 41 Ilokivi.tiff|Rakennus 1960-luvulla.
Heartbeat

**Heartbeat** tai **Heart Beat** voi viitata esimerkiksi seuraaviin:

### Musiikki
* *Heartbeat*, Curtis Mayfieldin albumi vuodelta 1979
* *Heartbeat*, Bad Boys Bluen albumi vuodelta 1986
* *[[Heartbeat (Don Johnsonin albumi)|Heartbeat]]*, Don Johnsonin albumi vuodelta 1986
* *Heartbeat*, The Oak Ridge Boysin albumi vuodelta 1987
* *Heartbeat*, Ryūichi Sakamoton albumi vuodelta 1991
* *Heartbeat*, Ruby Linin albumi vuodelta 1999
* *Heart Beat*, Space Triben albumi vuodelta 2002
* *Heart Beat*, Wang Leehomin albumi vuodelta 2008
* *Heartbeat*, Sarah Engelsin albumi vuodelta 2011
* *Heartbeat*, Da' T.R.U.T.H.:in albumi vuodelta 2014
* *Heartbeat*, G.E.M.:in albumi vuodelta 2015
* "Heartbeat", Can-linnin kappale, Irlannin edustaja Eurovision laulukilpailussa 2014
* "Heartbeat", Justsin kappale, Latvian edustaja Eurovision laulukilpailussa 2016

### Televisio ja elokuvat
* *[[Sydämen asialla]]* (*Heartbeat*), brittiläinen televisiosarja vuosilta 1992–2009
* *[[Sellaista tapahtuu Pariisissa]]* (*Heartbeat*), Sam Woodin ohjaama yhdysvaltalainen elokuva vuodelta 1946
* *[[Heart Beat]]*, John Byrumin ohjaama yhdysvaltalainen elokuva vuodelta 1980
* *[[Heartbeat (vuoden 1987 elokuva)|Heartbeat]]*, John Nicolellan ohjaama yhdysvaltalainen elokuva vuodelta 1987
* *[[Sydänääniä (elokuva)|Sydänääniä]]* (*Heartbeat*), Michael Millerin ohjaama yhdysvaltalainen televisioelokuva vuodelta 1992.
Sheridan Bucket

**Sheridan Bucket** on henkilöhahmo brittiläisessä komediasarjassa Pokka pitää (*Keeping Up Appearances*), jota tehtiin 44 jakson verran vuosina 1990–1995.

Sheridanin vanhemmat ovat sarjan päähahmo Hyacinth Bucket sekä tämän aviomies Richard Bucket.

Sheridan opiskelee yliopistossa pääaineinaan taloustiedettä ja kirjanpitoa, mutta on vaihtanut ne runouteen ja koruompeluun, mitä hänen isänsä pitää häpeällisenä.

Richard ei myöskään pidä poikansa tuhlailevasta elämäntavasta eikä siitä, että hänen täytyy jatkuvasti antaa pojalleen rahaa. Sheridan soitteleekin usein äidilleen rahanpuutteessa ja pyytää noin 50-100 puntaa, jotka Hyacinth on aina valmis antamaan. Hyacinth on pohjattoman ylpeä pojastaan, ja puhuu tästä jatkuvasti, jopa ventovieraille ihmisille. Sheridan ei koskaan esiinny sarjassa, joskin eräässä jaksossa hänet nähdään vilaukselta poistuvan taksilla vanhempiensa luota. 

Sheridanin on mainittu olevan samanikäinen kuin Aleksanteri Suuri valloittaessaan Persian.

Hyacinth pitää poikaansa herkkänä, kämppiksensä Tarquinin kanssa asuvana kauniista sisustuksesta ja runoudesta nauttivana hahmona, eikä suinkaan homoseksuaalina, joka Sheridan mitä ilmeisimmin on. Sheridan viettää paljon aikaansa ystävänsä Tarquinin kanssa.
Kirkkolampi (Rovaniemi)

**Kirkkolampi** on Rovaniemellä sijaitseva lampi, jonka vieressä sijaitsee Rovaniemen kirkko. Lampi onkin todennäköisesti saanut nimensä kirkosta. Kirkon vieressä sijaitsee myös Harjulampi. Kuten Harjulampi, Kirkkolampikin on yhteydessä Kemijokeen. Kirkkolampi ei ole yhteydessä Harjulampeen muuten kuin Kemijoen kautta. Kirkkolammen keskellä on pieni saari. Kirkkolampeen on useina kesinä istutettu kirjolohta, mutta nykyään istutus on lopetettu.

Valajaskosken voimalaitoksen rakentamisen vuoksi vuonna 1960 Kemijoen pinta nousi, ja vesi nousi kirkon viereiselle heinäniitylle. Lainehtiva niitty kunnostettiin lammeksi asutuksen lisääntyessä lähialueilla.

Ympäristökeskus laati kunnostussuunnitelman v.1984, ja lampi ruopattiin ja padottiin vuosina 1991-92. Lammen vesi vaihtuu suihkulähteiden kautta. Kirkkolammenpuistoon suunniteltiin Lapissa viihtyvien kasvien esittelypuisto, joka valmistui 1995. Puiston pinta ala on 2.9 ha. Puistosta löytyvät myös lasten leikkipaikka, hiekka- ja nurmikentät sekä lammen ympäri kiertävä hiekkatie, joka toimii talvella hiihtolatuna.

Kasveja on istutettu n. 10 000 kpl, joista puulajeja 44 (yht. 200 kpl), pensaslajeja 65 (n. 3200 kpl) sekä perennalajeja ja -lajikkeita 144 (n. 6000 kpl). Kasvit on nimetty suomeksi ja latinaksi.

## Lähteet
* Kirkkolammen puisto
Daisy (yhtye)

**Daisy** on turkulainen pop-yhtye, joka soittaa kevyehköä retrohenkistä pop-rockmusiikkia. Yhtye nousi toisella albumillaan *[[It’s About Time (Daisyn albumi)|It’s About Time]]* Suomen Top-40-listan sijalle 22 helmikuussa 2008.

Daisy on soittanut vuodesta 1999. Yhtye julkaisi esikoisalbuminsa *[[A Girl’s Best Friend]]* vuonna 2003 Warner Music Finlandin kustantamana. Toisen albumin tekeminen viivästyi yhtyeen menetettyä tulipalossa suurimman osan soittimistaan, laitteistaan ja jo tehdyistä tallenteistaan. Uusi levy lopulta valmistui Elements Musicille helmikuussa 2008 nimellä *It’s About Time*.

Daisy säveltää ja sanoittaa musiikkinsa itse. Kappaleet ovat pääasiassa vokalistien Thomas Lilleyn ja Heikki Vesan käsialaa. 

Yhtyeen kolmas pitkäsoitto *Daydream* ilmestyi marraskuussa 2009. Neljäs albumi *Ornament & Crime* julkaistiin pitkän tauon jälkeen toukokuussa 2017.

## Julkaisut
### Singlet
* From Me To You  (Warner Music 2003)
** 01: From Me To You
** 02: America

* Masterplan (Warner Music 2003)
** 01: Masterplan
** 02: Oh Mother

* Someone’s Got It In For Me (Warner Music 2004)
** 01: Someone’s Got It In For Me
** 02: Spit It Out
** 03: Ivan and I

### Pitkäsoitot
* A Girl’s Best Friend (Warner Music 2003)
** 01: Someone’s Got It In For Me
** 02: Shallow
** 03: Masterplan
** 04: Can You Feel It Happening?
** 05: When We Were Young
** 06: From Me To You
** 07: Human Race
** 08: Impossible
** 09: 5 Days
** 10: Shoeshine
** 11: Main Man

* It’s About Time (Elements Music 2008)
** 01: Go!
** 02: Invincible
** 03: Message
** 04: Habit
** 05: It Takes Time (To Travel Back In Time)
** 06: My Heart Is Adrift
** 07: Die For You
** 08: Heartbeat
** 09: Options
** 10: Need You
** 11: Endlessly
** 12: Magic Ride

*Daydream (Elements Music 2009)
** 01: Annie’s Lips
** 02: Best I Can Do 
** 03: Church of Tone 
** 04: Suck on the Bosom
** 05: Rude Awakening
** 06: Long Time Gone
** 07: Weight
** 08: Machine of Nature
** 09: Real Love
** 10: In a Dream 
** 11: Modern Times 
* Ornament & Crime (Karhuvaltio Records 2017)
** 01: Little Love 
** 02: Haven’t Always Been This Way 
** 03: I Just Can’t Relate to All of Your Problems 
** 04: Strangers Yesterday 
** 05: Another Dawn 
** 06: Two Of Us 
** 07: Bridget 
** 08: Everything’s Falling Apart 
** 09: I Just Don’t Believe It 
** 10: Bound to Fall 
** 11: Beggars & Hangers-on 
** 12: Helping Hand 

## Aiheesta muualla

* Daisy-yhtyeen omat kotisivut (englanniksi)
* Daisyn musiikkia kuunneltavissa MySpace-palvelussa
Everyone into Position

__NOTOC__
**Everyone into Position** on Oceansizen toinen albumi, joka julkaistiin 19. syyskuuta 2005. 

Albumin kappale ”Meredith” on soinut muun muassa yhdysvaltalaisessa sarjassa *[[O.C.|OC]]*.

## Kappaleet
#
#
#
#
#
#
#
#
#
#

## Kokoonpano

### Yhtye
* Mike Vennart – laulu, kitara
* Gambler – kitara
* Steve Durose – kitara, laulu 
* Jon Ellis – basso, koskettimet
* Mark Heron – rummut

### Tuotanto
* Dan Austin – tuottaja
* Danton Supple – miksaaja
* Rob Smith – miksaaja
* Nick Webb – masteroija
* Seth-design – grafiikka

## Arvostelut
* AllMusic: 
* Alternative Press: 
* Pitchfork Media: 5.9/10

## Lähteet

## Aiheesta muualla
* Oceansize
* Seth-Design
Amerikanmäyrä

**Amerikanmäyrä** (*Taxidea taxus*) on Pohjois-Amerikassa elävä melko isokokoinen näätäeläin ja *Taxidea*-sukunsa ainoa laji. 

## Koko ja ulkonäkö
Amerikanmäyrä muistuttaa ulkonäöltään Euroopassa tavattavaa mäyrää. Eläin on helposti tunnistettavissa pään mustavalkoisesta kuvioinnista. Amerikanmäyrät kasvavat keskimäärin 60–75&nbsp;cm pitkiksi. Naaraat painavat enintään noin 7&nbsp;kg ja koiraat jopa 12&nbsp;kg.
Amerikanmäyrällä on useita alalajeja.

## Ravinto ja elintavat
Amerikanmäyrä on petoeläin. Se saalistaa muun muassa maaoravia, hiiriä, kaniineja ja muita pieniä nisäkkäitä. Se voi syödä myös haaskoja ja varastoida löytämäänsä ravintoa. Amerikanmäyrä liikkuu lähinnä öisin. Se on aktiivisempi kesäaikaan kuin talvella, mutta ei vaivu horrokseen eikä nuku talviunta.

## Lähteet

## Aiheesta muualla
*Laji.fi: Amerikanmäyrä (''Taxidea taxus'')
*iNaturalist: Amerikanmäyrä (''Taxidea taxus'')
*ITIS: Taxidea taxus 
*University of Michigan, Animal Diversity Web (ADW): Taxidea taxus, American badger 
*Global Biodiversity Information Facility (GBIF): Taxidea taxus
Aurinkokeratoosi

**Aurinkokeratoosi** on ihon valovaurioalueille muodostuva solujen kypsymishäiriö. Auringon vahingoittamille alueille syntyvät punertavat läiskät ovat riskitekijä ihon okasolusyövälle. 

Aurinkokeratoosi muodostuu tavallisesti kohtiin, jotka ovat alttiina suoralle auringonvalolle, kuten nenään, otsaan, kaljuun, korvalehtiin ja kämmenselkiin. Aurinkokeratoosileesio voi olla väriltään punainen tai ruskeahko. Niiden koko vaihtelee nuppineulanpään kokoisesta läpimitaltaan muutaman senttimetrin mittaiseen alueeseen. Aurinkokeratoosin pinta on kuiva ja usein karhea kosketettaessa. Etenkin auringonoton jälkeen alue voi kutista tai pistellä.

Alussa aurinkokeratoosin voi sekoittaa tavalliseen ihottumaan. Ajan mittaan hilseily lisääntyy ja ihottuma muuttuu paksummaksi. Aurinkokeratoosia esiintyy jo keski-ikäisillä, mutta yleisintä se on iäkkäillä. Aurinkokeratoosi on erityisesti vaalean ihon ongelma. Tärkein etiologinen tekijä on pitkäaikainen ja toistuva altistuminen auringon ultraviolettisäteilylle.

Aurinkokeratoosileesiot ovat ihosyövän esiasteita, ja osa niistä voi johtaa ihon okasolusyöpään. On mahdotonta arvioida, kenellä aurinkokeratoosileesiot johtavat nopeasti invasiiviseen okasolusyöpään, joten kaikki todetut aurinkokeratoosileesiot on hyvä hoitaa ajoissa. Aurinkokeratoosin voi todeta yleislääkäri. Okasolusyöpä ilmaantuu vain harvoin suoraan terveennäköiselle iholle, ja niinpä aurinkokeratoosin mahdollisimman varhainen hoito ehkäisee invasiivisen okasolusyövän syntymisen liki kokonaan. 

Aurinkokeratoosia hoidetaan leikkauksilla, kryohoidolla eli jäädyttämällä nestetypellä, fotodynaamisella terapialla, diklofenaakkigeelillä, polttamalla laserilla sekä imikimodia sisältävällä voiteella, joka aktivoi kehon omaa immuunijärjestelmää.

## Aiheesta muualla
*Terveyskirjasto, Lääkärikirja Duodecim: Iho- ja sukupuolitautien erikoislääkäri Anna Hannuksela-Svahn, Aurinkokeratoosi, 23.5.2016
*Kyoto Encyclopedia of Genes and Genomes (KEGG): Actinic keratosis 
*Mayo Clinic: Actinic keratosis
Ylä-Kintaus

**Ylä-Kintaus** on Petäjäveden kunnassa, Keski-Suomen maakunnassa sijaitseva kylä, joka sijaitsee Kintaus–Uurainen-tien varressa. Ylä-Kintaudella ajetaan Suomen rallin Mökkiperän erikoiskoetta.

## Aiheesta muualla
*Kylän kotisivut
Sketches for My Sweetheart the Drunk

**Sketches for My Sweetheart the Drunk** on laulaja-lauluntekijä Jeff Buckleyn postuumisti julkaistu albumi, joka julkaistiin vuonna 1998. Albumi koostuu vuosina 1996–1997 nauhoitetuista studio-/demokappaleista. Albumi sisältää kappaleita, joita Buckley oli tehnyt toiselle suunnitellulle albumilleen *My Sweetheart the Drunk*ille. Albumin kokoamisessa toimi valvojana Buckleyn hyvä ystävä Chris Cornell.

Myöhemmin suosikeiksi albumilta ovat nousseet kappaleet "The Sky Is a Landfill", "Vancouver" ja R&B vaikutteinen "Everybody Here Wants You".

## Kappaleluettelo
* **CD 1:**
# "The Sky Is a Landfill" – 5:12
# "Everybody Here Wants You" – 4:48
# "Opened Once" – 3:32
# "Nightmares by the Sea" – 3:56
# "Yard of Blonde Girls" – 4:10
# "Witches' Rave" – 4:43
# "New Year's Prayer" - 4:44
# "Morning Theft" – 3:42
# "Vancouver" – 3:15
# "You & I" – 5:37
*Kokonaiskesto: 43:39*

* **CD 2:**
# "Nightmares by the Sea" – 3:52
# "New Year's Prayer" – 4:13
# "Haven't You Heard" – 4:10
# "I Know We Could Be So Happy (If We Wanted to Be)" – 4:30
# "Murder Suicide Meteor Slave" – 5:59
# "Back In N.Y.C." – 7:41
# "Gunshot Glitter" – 5:39
# "Demon John" – 5:16
# "Your Flesh Is So Nice" - 3:40
# "Thousand Fold" – 3:40
# "Satisfied Mind" – 6:00
*Kokonaiskesto: 54:40*

## Listasijoitukset
**Albumi** - Billboard (Pohjois-Amerikka)
Veikko Rissanen

**Veikko Samuli Rissanen** (6. toukokuuta 1930 Pieksämäen maalaiskunta – 28. tammikuuta 2010 Helsinki) oli suomalainen opettaja, toimittaja ja eräkirjailija.

Rissanen valmistui kansakoulunopettajaksi Kajaanin seminaarista 1954 ja toimi opettajana Sotkamossa ja Jäppilässä. Hän oli sen jälkeen aikakauslehti Pellervon toimittajana 1966–1986.

## Teokset
* *Sininen siipipeili*, novellikokoelma.   WSOY 1960
* *Yli kankaan ja kosteikon*, novellikokoelma.   WSOY 1962
* *Tuulasyöt*, novellikokoelma.   WSOY 1964
* *Ruskan palo ja havulintu*, novellikokoelma.   WSOY 1966
* *Naarajärven jahtiyö*, nuortenkirja.   WSOY 1968
* *Lauran vasat*, luontokirja, valokuvat Veikko Rissanen.   WSOY 1970
* *Jesuiitat*, novellikokoelma.   WSOY 1973
* *Homenokka*,eräkirja. OTAVA 1978
* *Teerineva*, novellikokoelma.   WSOY 1981
* *Kolme latua korpeen*, novellikokoelma.   WSOY 1983
* *Vartijalinnut*, kokoomateos.   WSOY 1985
* *Kitusen kintereillä - Teos karhunkaatajasta*.   WSOY 1988
* *Siivet ja käpälät*, novellikokoelma.   WSOY 1990
* *Kaverina kurki*, nuortenkirja.  WSOY 1991
* *Nelli, unohtumaton noutaja*, nuortenkirja.  WSOY 1992
* *Kipinöivät yöt*, novellikokoelma.   WSOY 1995
* *Nelli löytää kätkön*, nuortenkirja.  WSOY 1995
* *Tulipää ja karhunsitoja*, nuortenkirja.  WSOY 1998
* *Kuikka kutsui järvelleni*, luontokirja.  WSOY 2001
* *Poika ja sotavanki*, romaani.   WSOY 2004
* ''Parkuavaaran tykkylumet, romaani, WSOY 2007
## Palkinnot
* Arvid Lydecken -palkinto 1995

## Lähteet
* WSOY:n kirjailijat - Veikko Rissanen

### Viitteet
Okasolusyöpä

**Okasolusyöpä** tai **levyepiteelikarsinooma**, **spinosellulaarinen karsinooma**, on kerrostuneen epiteelin tai sen kaltaiseksi muuttuneen muun epiteelin syöpä. Sitä voi esiintyä ihossa tai keuhkoputken, kohdunkaulan tai ruokatorven limakalvossa.

Ihon okasolusyöpä eli spinaliooma on lähtöisin ihon uloimman kerroksen eli orvaskeden sarveissoluista. Kyhmy sijaitsee yleisimmin kasvoissa tai muualla päässä, tai kädenselissä. Se kasvaa nopeasti parissa kuukaudessa, muuttuu karstaiseksi ja haavautuu herkästi. Tautia tavataan Suomessa vuosittain noin 1&nbsp;700 uutta tapausta. Tapausten ilmaantuvuus kasvaa 50. ikävuoden jälkeen. Ihon okasolusyöpä on yleensä parannettavissa leikkaamalla, mutta 2–5 prosentissa ennuste on huono, sillä syöpä on lähettänyt etäpesäkkeitä.

## Lähteet
Erkki Timonen

**Erkki Ensio Timonen** (s. 10. tammikuuta 1935 Kitee) on suomalainen Kuopiossa asuva metsänhoitaja ja eräkirjailija.

Timosen vanhemmat olivat toimittaja Pekka Timonen ja Edith Peuhkuri. Hän pääsi ylioppilaaksi Joensuun lyseosta 1953 ja valmistui metsänhoitajaksi Helsingin yliopistosta 1958.

Omien kirjojensa lisäksi Timonen on myös toimittanut ja kääntänyt suomeksi eräkirjoja.

## Teoksia
* *Retki vedenjakajan taa, eräretkiä napapiirin tuntumassa*. Otava 1975
* *Eräselkonen*. Otava 1978
* *Selkähopeita*. Otava 1981
* *Tasapainopeijaiset*, romaani. Otava 1991
* *Metsä vastaa. Suomi - metsätalouden vai suojeluvallan maa?*. Otava 1995 (Viljo Holopaisen kanssa)
* *Sarvet sylissä*, romaani. Otava 1997
* *Varpusten käräjät*, romaani. Myllylahti 2001
* *Hyödyttömän idiootin viestikapuloita*. Myllylahti 2007

## Lähteet
* Pohjoissavolaisen kaunokirjallisuuden bibliografia
Broken Arrow – operaatio erämaassa

**Broken Arrow – operaatio erämaassa** on John Woon ohjaama toimintaelokuva vuodelta 1996. Elokuvan pääosissa ovat John Travolta sekä Christian Slater. Elokuvan musiikin on säveltänyt Hans Zimmer. Yhdysvalloissa *Broken Arrow* tuotti 70&nbsp;770&nbsp;147 dollaria ja ulkomailla 79&nbsp;500&nbsp;000 dollaria.

Elokuvassa Travolta ja Slater lentävät B-3-pommikoneella, joka on todellisuudessa B-2 Spirit.

## Juoni
Majuri Victor Deakins (John Travolta) ja kapteeni Riley Hale (Christian Slater) ovat lentäjiä Yhdysvaltain ilmavoimissa. Deakins ja Hale saavat tärkeän ja salaisen tehtävän: heidän on kuljetettava kahta ydinohjusta. Kesken lennon Deakins kuitenkin yrittää tappaa Halen ja siepata ydinohjukset. Taistelun tiimellyksessä Deakins heittää Halen ulos koneesta heittoistuimen avulla. Deakins olettaa Halen kuolleen, sillä he ovat lentäneet hyvin lähellä maan pintaa. Herättyään Hale tutustuu puistonvartija Terry Carmichaeliin (Samantha Mathis), jonka kanssa hän päättää estää Deakinsinin toimet.

## Näyttelijät

## Arvostelu
Elokuvakriitikko Roger Ebert antoi elokuvalle kaksi tähteä viidestä ja hän kritisoi elokuvan juonen etenevän hitaasti liiallisen vuoropuhelun vuoksi.

## Lähteet
Broken Arrow

**Broken Arrow** tarkoittaa seuraavia asioita:

* Broken Arrow, kaupunki Oklahoman osavaltiossa Yhdysvalloissa
* *[[Katkaistu nuoli]]* (*Broken Arrow*), vuoden 1950 elokuva
* *[[Broken Arrow (televisiosarja)|Broken Arrow]]*, vuosina 1956–1958 tehty televisiosarja
* *[[Broken Arrow – operaatio erämaassa]]* (*Broken Arrow*), vuoden 1996 elokuva
* *[[Broken Arrow (albumi)|Broken Arrow]]*, Neil Youngin ja Crazy Horsen albumi
* *[[Broken Arrow (videopeli)|Broken Arrow]]*, Slitherinen julkaisema vuoden 2025 videopeli
* Broken Arrow, Yhdysvaltain asevoimien terminologiassa ydinaseonnettomuutta kuvaava termi.

## Lähteet
Heini Hemmi

**Heini Hemmi** (s. 17. tammikuuta 1949 Churwalden, Graubünden, Sveitsi) on sveitsiläinen entinen alppihiihtäjä. Hemmin uran suurin saavutus oli olympiakullan voittaminen suurpujottelussa vuonna 1976 Innsbruckin talviolympialaisissa. Hemmi voitti urallaan kolme maailmancupin osakilpailua, kaikki suurpujottelussa. Hän voitti Mont Sainte-Annen ja Val d´Iséren kilpailut vuonna 1976 ja Ebnat-Kappelin kilpailun vuonna 1977. Hänet valittiin Sveitsin Vuoden Urheilijaksi vuonna 1976.

## Lähteet
Lin Dan

**Lin Dan** (; s. 14. lokakuuta 1983 Longyan) on kiinalainen sulkapalloilija ja kaksinkertainen olympiavoittaja.

Lin Dan on voittanut miesten kaksinpelin kultaa sulkapallon maailmanmestaruuskilpailuissa Madridissa 2006, Kuala Lumpurissa 2007, Hyderabadissa 2009, Lontoossa 2011 ja Guangzhoussa 2013. Pekingissä 2008 Lin voitti ylivoimaisella tavalla olympiakultaa finaalissa. Hänen vastustajansa maailmanlistan kakkospelaaja Malesian Lee Chong Wei hävisi Linille erälukemin 21–12, 21–8. Lin voitti Lee Chong Wein myös vuoden 2012 Lontoon olympialaisten kaksinpelin finaalissa, tuolloin lukemin 15-21, 21-10, 21-19.

## Lähteet

## Aiheesta muualla
Sony Dwi Kuncoro

**Sony Dwi Kuncoro** (s. 7. heinäkuuta 1984 Surabaya, Itä-Jaava, Indonesia) on indonesialainen sulkapalloilija.

Kuncoro saavutti Ateenan kesäolympialaisissa 2004 kaksinpelissä pronssia. Hän hävisi välierissä hopealle lopulta sijoittuneelle Etelä-Korean Shon Seung-molle pistein 6–15, 15–9, 9–15. Pronssiottelussa hän voitti thaimaalaisen Boonsak Ponsanan pistein 15–11, 17–16. Pekingin kesäolympialaisissa 2008 Kuncoro hävisi puolivälierissä hopeaa lopulta saaneelle malesialaiselle Lee Chong Weille pistein 9–21, 11–21.

Kuncoro saavutti maailmanmestaruuskilpailuissa kaksinpelin hopeaa vuonna 2007 ja pronssia 2009.

Kuncoro voitti Aasian-mestaruuskilpailuissa kultaa vuosina 2002, 2003 ja 2005 sekä saavutti hopeaa vuonna 2004.

Oikeakätinen Kuncoro on parhaimmillaan ollut maailmanrankingissa kolmantena. 

## Lähteet
Seth MacFarlane

**Seth Woodbury MacFarlane** (s. 26. lokakuuta 1973 Kent, Connecticut) on yhdysvaltalainen animaattori, koomikko, laulaja, käsikirjoittaja, tuottaja, ohjaaja ja näyttelijä, joka tunnetaan luomistaan piirrossarjoista *[[Family Guy]]* ja *[[American Dad!]]*.

MacFarlane aloitti uransa animaattorina Hanna-Barberan tuottamien piirrettyjen parissa, kuten *[[Johnny Bravo]]*, *[[Cow & Chicken]]* ja *[[Dexterin laboratorio]]*. Sarjojen jälkeen MacFarlane loi omat piirrossarjat, joissa hän myös itse ääninäyttelee ja käsikirjoittaa jaksoja. *Family Guysta* MacFarlane on voittanut muun muassa Emmy-palkinnon ääninäyttelemisestä, sekä Emmy-ehdokkuuksia sarjan tuottajana. Elokuussa 2012 ilmestyi MacFarlanen käsikirjoittama ja ohjaama elokuva *[[Ted (elokuva)|Ted]]*. Hän juonsi vuoden 2013 Oscar-gaalan. Vuonna 2014 ensi-iltansa sai MacFarlanen ohjaama, käsikirjoittama, tuottama ja tähdittämä lännenelokuva *[[Miljoona tapaa kuolla lännessä]]*.

Puoluekannaltaan MacFarlane on demokraatti. Hän on osoittanut tukensa homoavioliitoille.

## Katso myös
* Family Guy
* American Dad!
* Johnny Bravo
* Cow & Chicken
* Dexterin laboratorio
* Ted (elokuva)
* Miljoona tapaa kuolla lännessä
* Robot Chicken
* The Orville

## Lähteet

## Aiheesta muualla

* 
* Voice Chasers
Nikolai Patrušev

**Nikolai Platonovitš Patrušev** (, s. 1951) on Venäjän hallinnon virkamies, joka on työskennellyt nykyisessä tehtävässään presidentti Vladimir Putinin neuvonantajana toukokuusta 2024 alkaen. Aikaisemmin hän on toiminut turvallisuuspalvelu FSB:n päällikkönä vuosina 1999–2008 sekä keskeisessä virassa Venäjän federaation turvallisuusneuvoston sihteerinä 2008–2024. Patrušev on presidentin lähipiirin niin sanottuja silovikeja, jotka Venäjän politiikkaa analysoivan R.Politik-sivuston perustajan Tatjana Stanovajan mukaan ”tarjoavat aineistoa Putinin peloille ja provosoivat ja laajentavat jännitystä”.

Patrušev on alkujaan laivanrakennusinsinööri. Hän toimi KGB:ssä vuodesta 1975. Hänestä tuli Sergei Stepašinin johtaman silloisen FSK:n sisäisen turvallisuuden osaston johtaja 1994. Kun Stepašin erosi 1995, Patruševista tuli FSB:n organisaatio- ja tarkastusosaston varajohtaja. Toukokuussa 1998 Patruševista tuli presidentin henkivartijoiden valvontayksikön johtaja ja lokakuussa 1998 FSB:n varajohtaja. Presidentti Boris Jeltsin nimitti Patruševin FSB:n johtoon 9. elokuuta 1999. Hän oli virassa toukokuuhun 2008 asti. Patruševin arvellaan olevan yksi niistä muutamista henkilöistä, joilla oli eniten valtaa Venäjällä. Patrušev on väittänyt, että länsimaat pyrkivät tuhoamaan Venäjän.

Patrušev on tuntenut Putinin 1970-luvulta lähtien, jolloin he työskentelivät yhdessä KGB:ssä Leningradissa.

*[[The Wall Street Journal]]in* mukaan Patrušev järjesti Ryhmä Wagnerin perustajan Jevgeni Prigožinin salamurhan Tverin lentokoneonnettomuudessa vuonna 2023. Putinin vanhin liittolainen Patrušev uskoi, että Moskovan riippuvuus Wagnerista Ukrainassa antoi Prigožinille poliittista ja sotilaallista valtaa, joka uhkasi Kremliä. Kun Wagner järjesti juhannuskapinansa kesäkuussa 2023, Patrušev näki siinä tilaisuuden päästä Prigožinista eroon. Elokuussa 2023 Patrušev antoi käskyn aloittaa valmistelut Prigožinin eliminoimiseksi, eikä Putin vastustanut suunnitelmaa. WSJ perustaa tietonsa länsimaisten tiedusteluviranomaisten ja entisen venäläisen tiedustelu-upseerin kertomuksiin. 

Patrušev on sotilasarvoltaan kenraali. Hänelle on myönnetty Venäjän federaation sankarin arvonimi hänen ansioistaan toisessa Tšetšenian sodassa vuonna 2003. Hänellä on lakitieteiden tohtorin tutkinto. Patrušev on naimisissa, ja hänellä on kaksi poikaa.

Patruševin poika Dmitri Patrušev nimitettiin Venäjän maatalousministeriksi kesällä 2018 ja varapääministeriksi keväällä 2024.

Romanovien suvun päämies Maria Vladimirovna Romanova myönsi Patruševille aatelisarvon vuonna 2007.

## Lähteet

## Aiheesta muualla
Max Julen

**Max Julen** (s. 15. maaliskuuta 1961 Zermatt, Sveitsi) on entinen sveitsiläinen alppihiihtäjä. Julenin uran suurin saavutus on olympiakulta vuoden 1984 olympialaisissa Sarajevossa.

## Lähteet
*
Ljungskile SK

**Ljunskile SK** on vuonna 1926 perustettu ruotsalainen jalkapalloseura Ljungskilestä Uddevallan kunnasta.

Seura on pelannut historiansa aikana Ruotsin pääsarjassa Allsvenskanissa vuosina 1997 ja 2008. 

## Seuran suomalaispelaajia
*Tommi Grönlund (1997)
*Ulf Kortesniemi (1996–1997)
*Lasse Mattila (1994–1996, 1998–2000)

## Aiheesta muualla

* Ljungskile SK:n kotisivut
Ford Cargo

**Ford Cargo** on kuorma-automalli, jonka valmistus alkoi Euroopassa vuonna 1981. Cargon suunnitteli Patrick Le Quément.¨Cargoa oli aluksi saatavana 6-15 tonnin kokonaispainoluokissa ja mallivalikoimaan kuului viisi moottoria 58&nbsp;kW:sta (79hv) 129&nbsp;kW:iin (175hv),seitsemän vaihteistoa ja 18 akselivälivaihtoehtoa. Nyt uuden Cargon voi valita jopa 57 tonnin kokonaispainoluokassa.

Ford myi Euroopan ja Australian kuorma-auto-osastot Ivecolle 1986 ja Pohjois-Amerikan kuorma-auto-osaston Daimlerille vuonna 1997 (Fordin kehittämiä kuorma-autoja myydään nimellä Sterling).

Cargon tuotanto jatkui kuitenkin Brasiliassa, Argentiinassa, Intiassa (Ashok Leyland) ja Turkissa (Otosan). Myös Daimlerin tytäryhtiö Freightliner jatkoi Cargon valmistusta nimellä Freightliner Cargo. Ashok Leyland on entisen Leylandin osa, joka osti Cargon toimiluvat Ivecon lopetettua Ford Cargon valmistuksen 1993.

Ford Otosan on Fordin ja Otosanin yhteisyritys. Otosan on turkkilainen Fordin maahantuoja, joka valmistaa kaikki Transit-pakettiautot Euroopan markkinoille sekä Ford Cargoa Euroopan ja Venäjän markkinoille.

## Mallisto 1981

### Ford Cargo
*Cargo 0608
*Cargo 0708
*Cargo 0711
*Cargo 0811
*Cargo 0912
*Cargo 1112
*Cargo 1114
*Cargo 1312
*Cargo 1314
*Cargo 1317C
*Cargo 1514
*Cargo 1517
*moottorit 1981
*4.2 litran 4 sylinterinen, ahtamaton moottori 58&nbsp;kW (79hv) 252Nm
*6.0 litran 6 sylinterinen, ahtamaton moottori 81&nbsp;kW (110hv) 332Nm
*6.2 litran 6 sylinterinen, ahtamaton moottori 87&nbsp;kW (118hv) 372Nm
*6.0 litran 6 sylinterinen, ahdettu moottori 106&nbsp;kW (144hv) 480Nm
*8.3 litran V8 Cummins ahtamaton moottori 129&nbsp;kW (175hv) 520Nm

## Mallisto uudet

### Ford Cargo 30-sarja
Ford Cargo 30-sarja on kuorma-autosarja 18-40 tonnin kokonaispainoluokissa, jonka tuotanto alkoi syyskuussa 2003.
*Cargo 1830
*Cargo 1835
*Cargo 2524
*Cargo 2530
*Cargo 2533
*Cargo 3230
*Cargo 3235
*Cargo 3530

### Ford Cargo 40-sarja
Ford Cargo 40-sarja on kuorma-autosarja 56 tonnin kokonaispainoihin asti. Mallin tuotanto alkoi 2013.
*Cargo 1846t
*Cargo 2842

### Ecotorq moottori

Ford kehitti täysin uuden Ecotorq moottorin vuonna 2003. Moottori käyttää Boschin kehittämää common-rail polttoaineen ruiskutus teknologiaa. Kenttäkokeiden lisäksi on Ecotorq moottoria testattu myös yli 50000 tuntia dynamometrillä. 
Joitakin keskeisiä piirteitä, Ecotorq moottorista:

*7,3 / 9 litraa / 10,3 / 6 sylinteriä
*Turbo Intercooler, 24 venttiiliä
*240 hv - 460 hv (max vääntömomentti 840 Nm - 2100 Nm)
*Common-rail-diesel-tekniikka (1400 bar paine)
*Elektroninen moottorinhallintajärjestelmä
*Euro-5 päästöjen taso
*Moottorin melutaso 93,4&nbsp;dB (DIN 45635)

## Aiheesta muualla

* 
* www.fordtrucks.ee
* http://www.fordcaminhoes.com.br/
Ei tuumaakaan

**Ei tuumaakaan!** on Reino Lehväslaihon 40. sotaromaani, joka ilmestyi vuonna 2006. Kirja sijoittuu Sallan rintamalle jatkosodan kolmanteen syksyyn. Kolme suomalaissotilasta jää venäläispartion yllätyshyökkäyksessä vangeiksi, ja heitä pelastamaan lähetetään sadan miehen vahvuinen joukko kokeneen luutnantti Korven johdolla.
Olavi Salonen (juoksija)

**Olavi Vihtori Kalervo ”Tankki” Salonen** (20. joulukuuta 1933 Noormarkku – 6. maaliskuuta 2025 Kauniainen) oli suomalainen keskimatkojen juoksija ja yhdessä Olavi Salsolan kanssa viimeisin suomalainen 1&nbsp;500 metrin juoksun maailmanennätysmies. Hän kuului 1950-luvulla kuuluisaan suomalaiseen keskimatkojen ”Olavi-trioon” Salsolan ja Vuorisalon kanssa.

## Elämä ja ura
Olavi Salosen paras arvokisasaavutus oli 800 metrin juoksun neljäs sija Belgradin EM-kisoissa 1962. Hän karsiutui 800 metrin välierissä Tukholman EM-kisoissa 1958 sekä 1&nbsp;500 metrin alkuerissä kaksissa olympialaisissa, Roomassa 1960 ja Tokiossa 1964.

”Tankki” Salonen kilpaili 34 maaottelussa ja saavutti 22 lajivoittoa. Pohjoismaitten mestaruuden hän voitti 1&nbsp;500 metrillä vuonna 1963. Suomen mestaruuden hän voitti 800 metrillä kuusi kertaa, 1&nbsp;500 metrillä kuusi kertaa, maastojuoksun henkilökohtaisessa kilpailussa kolme kertaa sekä viesteissä ja maastojuoksun joukkuekilpailussa yhteensä 18 kertaa.

Salosen uran huippuhetki oli 1&nbsp;500 metrin maailmanennätysjuoksu Turussa 11. heinäkuuta 1957. Olavi Salsola voitti kilpailun, mutta toiseksi sijoittunut Salonen sai saman ajan 3.40,2 ja nimensä maailmanennätystilastoon. Aika kesti maailmanennätyksenä vain yhden vuorokauden ennen kuin Stanislav Jungwirth juoksi ajan 3.38,1. Vuonna 1962 Salonen alitti kaikkien aikojen toisena suomalaisena neljän minuutin rajan mailin juoksussa.

Seuratasolla Salonen edusti Noormarkun Nopsaa, Rosenlewin Urheilijat -38:aa, Kaipolan Virettä ja Valkeakosken Hakaa. Suomen urheilutoimittajien Vuoden urheilija -äänestyksessä Salonen valittiin vuoden 1957 seitsemänneksi parhaaksi suomalaisurheilijaksi. Pro Urheilu -palkinnon Salonen sai vuonna 2009.

Salonen on haudattu Kauniaisten hautausmaalle.

## Saavutukset

* 1&nbsp;500 metrin maailmanennätysaika 3.40,2 (11.7.1957)
* EM-kisoissa 4. sija 800 metrillä 1962
* PM-kultaa 1&nbsp;500 metrillä 1963
* PM-hopeaa 800 metrillä 1961, 1963
* Suomen mestari 800 metrillä 1958, 1959, 1960, 1961, 1962, 1963
* Suomen mestari 1&nbsp;500 metrillä 1959, 1960, 1961, 1962, 1963, 1965
* Suomen mestari maastojuoksun henkilökohtaisessa kilpailussa 1960, 1961, 1962
* Suomen mestari 4&nbsp;×&nbsp;800 metrillä ja 4&nbsp;×&nbsp;1500 metrillä yhteensä 11 kertaa
* Suomen mestari maastojuoksun joukkuekilpailussa yhteensä 7 kertaa

## Lähteet
* 
* 

### Viitteet
Tampere Biennale

**Tampere Biennale** on ainoa uuteen suomalaiseen musiikkiin keskittyvä musiikkitapahtuma. Vuodesta 1986 järjestetyn tapahtuman ideoija ja ensimmäinen taiteellinen neuvonantaja oli säveltäjä Usko Meriläinen. Perustamisesta lähtien tavoitteena oli tuoda esiin nimenomaan suomalaista uutta musiikkia, koska nykymusiikille jo 1980-luvun alussa omistautuneet tapahtumat Helsinki Biennale ja Viitasaaren Musiikin Aika keskittyivät vahvasti kansainvälisyyteen. Tampere Biennale kuuluu osana Tampereen musiikkijuhlien festivaaliperheeseen.

Suomen Sinfoniaorkesterit ry:n toiminnanjohtaja Aila Sauramo oli alusta lähtien mukana perustamassa Tampere Biennalea. Sittemmin hän työskenteli Biennalen toiminnanjohtajana aina 1990-luvun lopulle saakka. Säveltäjä Olli Kortekangas toimi taiteellisen suunnittelun asiantuntijana juhlien vakiintumisen vaiheessa vuosina 1994–2000. Säveltäjät ovat vastanneet Tampere Biennalen taiteellisesta suunnittelusta myös myöhempinä vuosina. Vuosina 2002–2006 säveltäjä Juhani Nuorvala suunnitteli festivaalin yhdessä Ilari Laakson kanssa..
Vuosien 2008 ja 2010 festivaalin taiteellisena suunnittelijana toimi Lotta Wennäkoski, vuosina 2012 ja 2014 Olli Virtaperko. Tampere Biennalen 30-vuotisjuhlafestivaalin vuonna 2016 sekä sitä seuraavan festivaalin suunnitteli säveltäjä Sami Klemola. , . Vuoden 2020 festivaali jouduttiin perumaan, mutta korvaavia konsertteja järjestettiin koronapandemian helpotettua Tampere Biennale 2.0 -nimen alla. Vuodet 2020-2022 taiteellisena johtajana toimi Jennah Vainio. 

## Lähteet

## Aiheesta muualla
* Tampere Biennalen kotisivu
Sarah Holcomb

**Sarah Holcomb** (s. 1960) on yhdysvaltalainen näyttelijä. Hänen uransa näyttelijänä oli lyhyt (1978–1980), jonka aikana hän ehti esiintyä ainoastaan neljässä elokuvassa.

Holcombin näyttelijäura päättyi lyhyeen vaikka hän näyttelikin kahdessa aikansa suositusta pienbudjetin komediassa: *[[Delta-jengi]]* (pääosassa John Belushi) ja *[[Latvasta laho]]* (pääosassa Chevy Chase).

## Filmografia
* *[[Delta-jengi]]*, John Landis, (1978) 
* *Walk Proud*, Robert Collins, (1979) 
* *Happy Birthday, Gemini*, Richard Benner, (1980)
* *[[Latvasta laho]]*, Harold Ramis, (1980)

## Lähteet

## Aiheesta muualla
*
Richard Benner

**Richard Benner** (1943 – 2. joulukuuta 1990) oli yhdysvaltalainen elokuvaohjaaja ja -käsikirjoittaja. Hänen päätuotantoaan ovat elokuvat *Outrageous!* (1980), *Happy Birthday, Gemini* (1980) ja *Too Outrageous!* (1987).

Illinoisissa syntynyt Benner kuoli AIDSin komplikaatioihin Torontossa, Kanadassa  vuonna 1990.

## Aiheesta muualla
*
Olavi Salsola

**Olavi Armas Tapani Salsola** (26. joulukuuta 1933 Keuruu – 8. lokakuuta 1995 Rauma) oli keskimatkojen juoksija ja yhdessä Olavi Salosen kanssa viimeisin suomalainen 1 500 metrin juoksun maailmanennätysmies. Hän kuului 1950-luvulla suomalaiseen keskimatkojen Olavi-trioon Salonen, Salsola, Vuorisalo.

## Urheilu-ura
Olavi Salsolan paras arvokisasaavutus oli 1&nbsp;500 metrin juoksun 12. sija Tukholman EM-kisoissa 1958. Melbournen 1956 olympialaisissa hän karsiutui alkuerässään.

Salsola kilpaili 14 maaottelussa ja saavutti viisi lajivoittoa. Suomen mestaruuden hän voitti 800 metrillä kaksi kertaa ja 4&nbsp;×&nbsp;800 metrin viestijuoksussa myös kahdesti. Suomen ennätyksiä hän juoksi 1&nbsp;500 metrin lisäksi 800 metrillä, 1&nbsp;000 metrillä ja maililla.

Salsolan uran huippuhetki oli 1&nbsp;500 metrin maailmanennätysaika 3.40,2 Turussa 11. heinäkuuta 1957. Myös toiseksi sijoittunut Olavi Salonen sai ennätyksen nimiinsä. Tulos kesti maailmanennätyksenä vain yhden vuorokauden ennen kuin Stanislav Jungwirth juoksi ajan 3.38,1. Vuonna 1955 Salsola alitti kaikkien aikojen toisena suomalaisena yhden minuutin ja 50 sekunnin rajan 800 metrillä. Hänen 1. heinäkuuta Helsingissä juoksema aikansa 1.49,1 oli uusi Suomen ennätys. Myöhemmin samassa kuussa 29. heinäkuuta hän juoksi Turussa 1&nbsp;000 metrillä Suomen ennätyksen 2.21,5.

Seuratasolla Salsola edusti Kemin Kuntoa, Tampereen Pyrintöä ja Turun Urheiluliittoa. Suomen urheilutoimittajien Vuoden urheilija -äänestyksessä hänet valittiin vuoden 1957 viidenneksi parhaaksi suomalaisurheilijaksi.

## Saavutukset

* 1&nbsp;500 metrin maailmanennätysaika 3.40,2 (11.7.1957)
* EM-kisoissa 12. sija 1&nbsp;500 metrillä 1958
* Suomen mestari 800 metrillä 1955, 1957
* Suomen mestari 4&nbsp;×&nbsp;800 metrillä 1957, 1958
* SM-hopeaa 1&nbsp;500 metrillä 1956
* SM-pronssia 1&nbsp;500 metrillä 1958

## Omat ennätykset

* 800 metriä 1.48,3 (vuonna 1956)
* 1&nbsp;000 metriä 2.20,2 (vuonna 1957)
* 1&nbsp;500 metriä 3.40,2 (vuonna 1957)
* Maili 4.00,2 (vuonna 1957)
* 3&nbsp;000 metriä 8.09,8 (vuonna 1957)

## Palkinnot
* Urheilun Kuva-Aitan vuoden 1957 Hopeahaarikka-palkinto "Urheiluteko, jota Suomi ei unohda"

## Lähteet
* 
* 

### Viitteet
GIF Sundsvall

**GIF Sundsvall** (myös *Giffarna* tai *Norrlandslaget*) on vuonna 1903 perustettu ruotsalainen jalkapalloseura Sundsvallista. Seura on parhaimmillaan sijoittunut Allsvenskanissa viidenneksi kaudella 1988. Kaudella 2019 joukkue putosi Allsvenskanista Superettaniin mutta nousi kauden 2021 päätteeksi takaisin pääsarjaan.

## Saavutukset

* Allsvenskan
** 5:s (1988)

## Entisiä valmentajia

*  Anders Grönhagen
*  Per Joar Hansen
*  Rikard Norling
*  Mika Sankala
*  Sören Åkeby

## Aiheesta muualla
*GIF Sundsvall
*Kannattajien virallinen sivusto
*Kannattajien sivusto
Kuoripaita

**Kuoripaita** eli **rökliini** (, ) on liturginen vaate, jota käytetään alban sijasta tietyissä tilanteissa. Kuoripaitaa käytetään roomalaiskatolisessa, anglikaanisessa sekä silloin tällöin myös luterilaisessa kirkossa, ei kuitenkaan yleisesti Suomessa, Ruotsin kirkossa sitä käytetään yleisesti. Nimi *superpelliceum* (super – päällä, pellicium – turkki) kertoo myös, että sitä on Pohjolassa käytetty talvisaikaan turkin päällä kirkollisissa toimituksissa lämmittämättömissä kirkoissa.

Rökliini on tullut liturgiseen käyttöön 1100-luvulla. Ruotsissa rökliinin käyttö kiellettiin Uppsalan kokouksen päätöksellä 1593, mutta sitä on käytetty vielä 1600-luvulla. Uudelleen se on tullut käyttöön Ruotsissa 1900-luvulla ja sitä kautta myös Suomeen.

Kuoripaita, rökliini on laajahihainen, avara, väljäkauluksinen, pään yli vedettävä ja ilman vyötä käytettävä valkoinen asu, jota voivat käyttää sekä papit että maallikot, kun he hoitavat erilaisia palvelutehtäviä jumalanpalveluksessa. Perinteisesti messussa avustajat, jotka eivät ole osallistuneet ehtoollisen jakoon, ovat käyttäneet alban sijasta kuoripaitaa. Papit ovat käyttäneet kuoripaitaa sanajumalanpalveluksissa, hetkipalveluksissa ja kirkollisissa toimituksissa. Kuoripaitaa käytetään myös perinteisesti kuorikaavun alla. 

Voidaan tehdä myös jako ”messuvaatteiden” ja ”kuorivaatteiden” välillä. *Messuvaatteet* ovat messussa, ehtoollisen vietossa alttarilla käytettävät alba, stola ja messukasukka. *Kuorivaatteita* ovat kirkollisissa toimituksissa ja esimerkiksi rukoushetkissä käytettävät rökliini, stola ja kuorikaapu. Nimitys kuorivaatteet kertoo siitä, että näitä toimituksia voidaan johtaa muualta kuorissa kuin alttaripöydän ääreltä.

Kuoripaita on alban tavoin valkoinen, mutta väljä pääntiestä ja hihoista sekä lisäksi rypytetty eikä sen kanssa käytetä vyötä. Pääntie voi olla joko pyöreä tai neliskulmainen, jolloin sen nimitys saattaa olla **cotta**. Cotta voi olla myös pitsillä koristeltu. Katolisilla papeilla kuoripaita on yleensä pitkä, vähintään polviin ulottuva, kun taas alttaripalvelijoilla se on lyhyempi, ja sen alla käytetään usein sutaania. Ruotsissa ja Suomessa luterilaisten pappien käyttämä rökliini on pitkä, se ulottuu käyttäjänsä nilkkoihin saakka.

## Lähteet
John Boehner

**John Boehner** (s. 17. marraskuuta 1949) on yhdysvaltalainen republikaanipoliitikko, joka edusti Ohion kahdeksatta vaalipiiriä Yhdysvaltain edustajainhuoneessa. 

## Ura
Boehner istui Ohion osavaltion kongressissa vuosina 1985–1990, ja hänet valittiin Yhdysvaltain kongressiin vuonna 1990.

Hän toimi edustajainhuoneen enemmistöjohtajana vajaan vuoden kaudella 2006–2007 ja vähemmistöjohtajana 2007–2011 republikaanien hävittyä vuosien 2006 ja 2008 kongressivaalit.

Boehner valittiin tammikuussa 2011 edustajainhuoneen puhemieheksi, josta tehtävästä hän ilmoitti eroavansa lokakuun lopussa 2015. Syyksi on tulkittu republikaanien sisäiset erimielisyydet. Oikea äärilaita syyttää puoluejohtoa ja Boehneria liiallisesta joustamisesta demokraattien vaatimuksille.

## Lähteet

## Aiheesta muualla
*Viralliset sivut
Formula Renault

**Formula Renault** on yleisnimi usealle formulaluokalle, joiden sääntöjä hallinnoi Renault Sport. Nykyisin Formula Renault käsittää kaksilitraisella moottorilla ajettavan FR2.0-luokan ja nimestään huolimatta 3,4-litraista moottoria käyttävän FR3.5-luokan.

Kumpikin nykyisistä Formula Renault -luokista on yksityyppiluokkia. FR2.0:n auton toimittaa (vuosina 2010–12) Barazi-Epsilon ja moottorit Renault Sport. FR3.5:n auto on Dallaran käsialaa ja V8-moottori tulee Zytekiltä. FR2.0-luokassa kilpaillaan useassa sarjassa kun taas FR3.5-luokan kalustoa käytetään vain FR3.5-sarjassa. Aikaisemmin on ajettu myös mm. FR1.6- ja FRV6-luokkia. Suomessa oli FR2.0-sarja vuosina 2008–2010.

Muun muassa Kimi Räikkönen, Heikki Kovalainen, Robert Kubica ja Alain Prost ovat kilpailleet Formula Renault'lla jossain vaiheessa uraansa. Räikkönen voitti mestaruuden Englannin FR2.0-sarjassa vuonna 2000.

## Lähteet
Chełmno

**Chełmno** ( tai *Culm*) on kaupunki Kujavia-Pommerin voivodikunnassa Pohjois-Puolassa lähellä Veiksel-jokea. 
Kaupungissa asui vuoden 2019 arvion mukaan 19&nbsp;510 asukasta. Chełmno on kuulunut Kujavia-Pommerin voivodikuntaan vuodesta 1999 lähtien. Sitä aiemmin se kuului Toruńin voivodikuntaan (1975–1998).

Kaupunki on ollut puolalaisen ja saksalaisen kulttuuripiirin rajapinnassa. Masovian puolalainen ruhtinas Konrad I kutsui saksalaiset teutoniritarit suojaamaan ruhtinaskuntaa balttipakanallisilta preussilaisilta vuonna 1226. Tuosta lähtien se oli osa Saksalaista ritarikuntaa ja myös Hansaliittoa. Vuonna 1454 se palasi puolalaishallintoon, kun kaupungista tuli osa Puolan kuningaskuntaa. Vuonna 1772 Puolan ensimmäisessä jaossa kaupunki liitettiin Preussin kuningaskuntaan. Vuosina 1807–1815 se oli osa Ranskan vasallivaltiona ollutta puolalaista Varsovan herttuakuntaa, mutta päätyi takaisin Preussille Napoleonin sotien päättymisen jälkeen. Vuonna 1871 Saksan yhdistyttyä siitä tuli osa Saksan keisarikunnan Posenin provinssia. Kaupungin yli 100 vuotta kestänyt yhtäjaksoinen saksalaisvalta päättyi 1920, kun Puolan tasavallan joukot saapuiva kaupunkiin 22. tammikuuta 1920. Saksan hyökättyä Puolaan saksalaisjoukot saapuivat Chełmnoon 5. syyskuuta 1939. Kaupunki nimettiin taas Kulmiksi ja siitä tuli Kulmin piirikunnan (kreis) keskus osana Danzigin-Länsi-Preussin valtakunnapiiriin kuuluvaa Brombergin aluepiiriä. Kaupungin juutalaiset hävitettiin, 5000 puolalaista surmattiin ja loput puolalaiset lähetettiin Puolan kenraalikuvernementtiin. Osana poltetun maan taktiikkaa saksalaiset hävittivät kaupunkia laajasti 25. tammikuuta 1945. Puna-armeija saapui kaupunkiin kolme päivää myöhemmin 28. tammikuuta ja kaupungista tuli jälleen osa Puolaa. Sodan jälkeen kaupungin saksalaisväestö karkotettiin.

Kaupungin nimi periytyy muinaisslaavinkielisestä sanasta *chełm*, joka tarkoittaa mäkeä tai kukkulaa. Ensimmäinen maininta Chełmnosta löytyy herttua Boleslaus II:n Mogilnon benediktiiniläisluostarille kirjoittamasta tekstistä, jonka on väitetty ajoittuvan vuoteen 1065. Kaupunki on ollut osaksi saksalaisten ja osaksi puolalaisten asuttama sen koko historian ajan. Saksan keisarikunnan aikana kaupungin asukkaista kaksi kolmaosaa oli puolalaisia. Juutalaisten osuus oli noin 5 prosenttia lopun väestöstä ollessa saksalaista.

Chełmno sai kaupunkioikeudet vuonna 1233. Vanhaakaupunkia ympäröi goottilainen puolustusmuuri. Vanhankaupungintorilla on Marian taivaaseenottamisen kirkko, joka rakennettiin 1280–1320. Torin keskellä sijaitsee valkoinen Chełmnon raatihuone. 


Mury miejskie w otoczeniu parku.JPG|Vanhaakaupunkia ympäröivä puolustusmuuri
Kosciol farny widoczna wieza z ktorej mozna podziwiac panorame miasta.JPG|Marian taivaaseenottamisen kirkko
Chełmno Market Square.jpg|Chełmnon raatihuone


## Lähteet

## Aiheesta muualla
Jem

**Jemma Griffiths**, taiteilijanimeltään **Jem**, (s. 18. kesäkuuta 1975 Wales) on walesilainen laulaja-lauluntekijä, joka tunnetaan muun muassa monipuolisesta tyylistään tehdä musiikkia. Hänen debyyttialbuminsa *[[Finally Woken]]* sisältää elementtejä rock-balladeista, uuden aallon tyylisestä elektronisesta musiikista sekä trip hopista. Hänen hieman erikoinen lauluäänensä muistuttaa muun muassa Imogen Heapin, Beth Ortonin, Sophie Barkerin ja Didon lauluääntä.

Jem on kirjoittanut tuottaja Guy Sigsworthin kanssa kappaleen ”Nothing Fails”, jota Madonna myöhemmin muokkasi ja joka julkaistiin tämän albumilla *[[American Life]]* vuonna 2003.

## Biografia
### Alkuvaiheet
Jem syntyi Penarthissa, Walesissa, pienessä kylässä lähellä Cardiffia. Vaikka Jem aloitti laulamisen ja kappaleiden kirjoittamisen 13-vuotiaana Swanseassa, hän päätti mennä opiskelemaan lakia ja aloitti opiskelut Sussexin yliopistossa. Hän käytti kuitenkin vähemmän aikaa ja energiaa opintoihinsa ja keskittyi olemaan DJ-agentti, vaikka saavuttikin hyviä arvosanoja lainopinnoissaan. Brightonissa hän käytti paljon aikaa klubiöiden promotoimiseen ja auttoi Marine Parade Records -nimistä levy-yhtiötä sen alkutaipaleella. Hän itse on kertonut käyneensä koulussa niin vähän kuin saattoi tulematta potkaistuksi sieltä pihalle.

Marraskuussa 1999 Jem liittyi levytysstudioon, jossa hän vielä kehitti laulunkirjoittaja- ja tuotantotaitojaan. Tämän ajanjakson aikana hän sai valmiiksi neljä demoa, jotka pohjustivat hänen uraansa musiikkiteollisuudessa. Sen jälkeen hän muutti Lontooseen, missä hän teki yhteistyötä Guy Sigsworthin kanssa, minkä jälkeen hän muutti Brooklyniin työskennelläkseen Ge-Ologyn (Mos Def, Talib Kweli) kanssa. Syksyllä 2002 hän tapasi Yoad Nevon, joka alkoi tuottaa musiikkia yhdessä hänen kanssaan.

### Ura
Jemin sooloura alkoi merkittävimmin vuonna 2002, kun demoversio kappaleesta ”Finally Woken” soitettiin Los Angelesissa. Kuuntelijat pyysivät usein kappaletta uudelleen soitettavaksi, minkä myötä Jemistä tuli yksi KCRW-radioaseman viidestä eniten soitetusta artistista. Sen seurauksena Bruce Flohr vakuuttui Jemin demoista niin paljon, että tarjosi hänelle levytyssopimusta.

## Diskografia
### Albumit
* *[[Finally Woken]]* (24. maaliskuuta 2004)
* *[[Down to Earth (Jemin albumi)|Down to Earth]]* (16. syyskuuta 2008)
* *[[Beachwood Canyon]]* (2016)

### EP-levyt
* *It All Starts Here* (13. lokakuuta 2003)

### Singlet
* ”They” (2003) soinut – *[[Greyn anatomia]]ssa*.
* ”Just a Ride” (2005)
* ”Wish I” (2005)
* ”24” (2005) – soinut *[[Ultraviolet (elokuva)|Ultravioletissa]]*.
* ”It’s Amazing” (2008) – *[[Sex and the City – Sinkkuelämää]]* -elokuvan soundtrackillä
* ”Crazy” (2008)
* ”And So I Pray” (2009)
* ”I Want You To...” (2009)
* ”Beachwood Canyon” (2016)

## Lähteet
Ingrid Jacquemod

**Ingrid Jacquemod** (s. 23. syyskuuta 1978 Bourg-Saint-Maurice, Ranska) on ranskalainen alppihiihtäjä. 

Jacquemod on edustanut Ranskaa olympialaisissa kolme kertaa sijoittuen parhaimmillaan kymmenenneksi Vancouverin 2010 syöksylaskussa.

Maailmanmestaruuskilpailuissa Jacquemod on ollut mukana viisi kertaa, vuosina 2001, 2003, 2005, 2007 ja 2009. Hän on menestynyt paremmin MM-kisoissa kuin olympialaisissa, sillä hänen paras sijoituksensa on viides Santa Caterinan syöksyssä 2005. Åressa 2007 hän oli syöksylaskussa kahdeksas. Junioreiden MM-kilpailuissa hän sai suurpujottelussa hopeaa 1997 ja 1998 sekä syöksylaskussa pronssia 1998.

Maailmancupissa Jacquemod laski ensimmäisen kisansa vuonna 1996 Park Cityssä ollessaan vasta 18-vuotias. Hän on voittanut urallaan yhden maailmancupin kilpailun, syöksyn Santa Caterinassa vuonna 2005. Lisäksi hän on ollut kolme kertaa toinen ja kahdesti kolmas (tilanne 22.2.2010).

## Lähteet
*

## Aiheesta muualla
*Virallinen sivu
Karismaattinen episkopaalinen kirkko

**Karismaattinen episkopaalinen kirkko** on kristillinen kirkkokunta, joka on syntynyt 1900-luvun lopulla karismaattisista ja evankelikaalisista taustoista osana nk. konvergenssiliikettä. Kirkkokunta on omaksunut katoliset seitsemän sakramenttia, mukaan lukien opin ehtoollisen reaalipreesensistä, sekä anglikaanisen Book of Common Prayerin liturgian. Karismaattisen episkopaalisen kirkon hankkima apostolinen seuraanto palautuu skismaattiseen roomalaiskatoliseen piispaan Carlos Duarte Costaan. 

Karismaattinen episkopaalinen kirkko on kasvanut voimakkaasti sitten 1990-luvun. Suurinta kasvu on ollut Keniassa, Ugandassa, Filippiineillä, Pakistanissa ja Brasiliassa. 

Kirkkokunta on laajentunut myös Viroon, jossa sillä on kolme seurakuntaa jotka sijaitsevat Tallinnassa, Pärnussa ja Tartossa. Kirkon yleisvikaarina Virossa toimii Heigo Ritsbek.

## Aiheesta muualla
*International Communion of the Charismatic Episcopal Church 
*Eesti Karismaatiline Episkopaalkirik  ja
Monacon Grand Prix 1978

Vuoden 1978 Formula 1:n Monacon Grand Prix järjestettiin 7. heinäkuuta 1978 Circuit de Monacon katuradalla. Kilpailun voitti ranskalainen Patrick Depailler, jolle voitto oli uran ensimmäinen. Suomessa Monacon kilpailu nähtiin televisioituna TV2:ssa.

## Lopputulokset

## Lähteet
Gretha Smit

**Gretha Smit** (s. 20. tammikuuta 1976 Rouveen) on alankomaalainen pikaluistelija.

Smit voitti olympiahopeaa 5&nbsp;000 metrillä vuoden 2002 talviolympialaisissa Salt Lake Cityssä. Hänen aikansa oli maailmanennätys, mutta samassa kilpailussa Claudia Pechstein teki uuden maailmanennätyksen. Ennen kautta 2002 Smit ei useisiin vuosiin ollut kilpaillut pikaluistelussa ja oli aloittanut harjoittelun vasta vuoden 2001 lopussa. 

Aiemmin Smit oli harrastanut maratonluistelua ja hän voitti luonnonjäällä kilpailtavan maratonluistelun Alankomaiden mestaruuden vuosina 1995, 1998, 2000 ja 2001, ja tekojäällä vuosina 1999, 2000 ja 2001. 

## Aiheesta muualla
* http://www.grethasmit.nl/